Utdelingen ble overført på både radio og TV av NRK, begge steder i opptak. Norge arrangerte samtidig VM i skiskyting, en begivenhet som også ble kringkastet til andre nasjoner. NRK stod for produksjonen av begge begivenhetene, men hadde ikke nok utstyr til å sende begge i farger. Overføringen til andre land ble prioritert og Spellemannprisen ble derfor dette året overført i sort/hvitt. Rolv Wesenlund ledet utdelingen, mens Egil Monn-Iversen var orkesterleder.